open-index/open-wikipedia-markdown huggingface dataset:
בנו צור

**בנו (בנימין) צור** (**צוקר**; 1908–1984) היה המפקד השני של גלי צה"ל, בדרגת רב-סרן, מנובמבר 1952 ועד אוגוסט 1965.

## ביוגרפיה
צור נולד באושוויינצ'ים, שבגליציה, פולין. ב-1912 הגרה משפחתו לברלין לאזור בו התגוררו מהגרים רבים מהאוסטיודן, שם גדל והתחנך. עם פרוץ מלחמת העולם הראשונה התגייס אבי המשפחה, מרדכי, לצבא האוסטרו-הונגרי, והמשפחה חזרה לפולין. ב-1915 חזרו האם ושלושת הילדים לגרמניה, והאב הצטרף בתום המלחמה. צור הושפע מאוד מהאנטישמיות של השכנים הגויים ומההתנשאות של יהודי גרמניה הוותיקים, ה"יקים".

בילדותו התחנך צור, בחלק מהזמן, ב"יידישע פולקסהיים" – מרכז קהילתי יהודי שעסק בשיקום ובחינוך ילדים ובני נוער עזובים מקרב יהודי מזרח אירופה, שאותו ייסד ב 1916 ד"ר זיגפריד להמן. תפיסתו החינוכית של להמן כללה קרבה לאדמה ולטבע, טיפוח האמנויות ובמיוחד המוזיקה.

משפחת צוקר ניהלה אורח חיים מסורתי, ובנו, בנוסף ללימודיו בתיכון הכללי, למד יומיום, עד גיל 15, גם בבית ספר יהודי – תלמוד תורה. בגמר לימודיו בבית הספר התיכון יצא להכשרה בחווה של תנועת הנוער "בלאו-וייס" – תכלת לבן. מאוחר יותר למד צור כשנתיים וחצי בבית הספר הגבוה לחקלאות בברלין. אולם מסיבות כלכליות לא סיים את לימודיו והחל לעבוד בסוכנות שארגנה הופעות של אומנים וקונצרטים. מינואר 1931 ועד אפריל 1933 היה לעוזר למנהל פרסום, ומאוחר יותר למנהל פרסום בעיתונים. מפברואר 1933 ועד ספטמבר 1933 היה בהכשרה חקלאית בדנמרק.

## בארץ ישראל
באוקטובר 1933 עלה לארץ ישראל והצטרף לקיבוץ רמת הכובש, בה היה פועל בפרדס, אחראי על פעילות תרבותית, מרכז קניות וגזבר. מאפריל 1940 ועד אוקטובר 1941 עבד במזכירות הקיבוץ המאוחד בהקמה של הוצאת הקיבוץ המאוחד.

בנובמבר 1941 התגייס לצבא הבריטי, ליחידת התובלה 176. הוא שירת במצרים עילית, במדבר המערבי עד טריפולי, במלטה ובאיטליה. מספטמבר 1944 עד 1946, ניהל עיתון עברי: "לחייל".

ביולי 1946 השתחרר מהצבא הבריטי וחזר לרמת הכובש ובאוגוסט 1948 התגייס לצה"ל כעוזר לקצין אומנות במחלקת התרבות. מאוחר יותר כיהן כקצין אומנות וכקצין מטה בענף ההסברה עד נובמבר 1952. מנובמבר 1952 ועד אוגוסט 1965 היה מפקד גלי צה"ל.

### פיקוד על גלי צה"ל
צור, בהיותו רב-סרן החל לפקד על התחנה ב-1952, כשהתחנה הייתה בת שנה וחצי. באותה עת שידרה התחנה במשך שלוש שעות ביום, בין שבע לעשר בערב. תקציב התחנה היה זעום.

בתקופת ניהולו של צור הוכנסו שידורים ישירים מהאולפן ומניידות שידור, שידור חי ממצעד יום העצמאות, מצעד פזמונים עברי ולועזי, תוכניות אקטואליה ושעשועון רדיו. כן הוכנסה תוכנית "הערב": תוכנית ראיונות בשידור חי בהנחיית טלילה בן-זכאי ומשה בן-אפרים ומאוחר יותר שייקה בן-פורת. אנשים הוזמנו לאולפן ודיברו על נושאים שונים. לתוכנית היה מזכיר בשם "ליאו", שמדי פעם התערב במבטא "ייקי", שעשה כל עבודה בתחנה והיה זה צור עצמו.

אחת מאבני הדרך שהתחילו בתחנה אז, הייתה התוכנית "משפחת שמחון", תסכית רדיו הומוריסטי ואקטואלי. התוכנית נכתבה ובוימה על ידי משה בן אפרים והשתתפו בה שמואל רודנסקי, עודד קוטלר ואחרים.

### אחרי השחרור
בתום 13 שנים כמנהל "גלי צה"ל" נשלח צור לשמש כקונסול תרבות בפילדלפיה. שם, בין השאר, שידר לישראלים.

בשובו, בתום כשלוש שנים, היה מנהל אדמיניסטרטיבי של להקת בת-שבע.

## חיים אישיים
היה נשוי לחנה (בתו של דוד זכאי) ואב לבת.

## הערות שוליים

קטגוריה:ישראלים ילידי פולין
קטגוריה:מפקדי גלי צה"ל
קטגוריה:רבי-סרנים בצה"ל
קטגוריה:אנשי העלייה החמישית
קטגוריה:מתנדבי היישוב לצבא הבריטי
קטגוריה:רמת הכובש: אישים
קטגוריה:מנהלים ישראלים
קטגוריה:ישראלים שנולדו ב-1908
קטגוריה:ישראלים שנפטרו ב-1984
Surviving the Summer

**Surviving the Summer** (בעברית: **לשרוד את הקיץ**) הוא המיני-אלבום השני של הזמרת-יוצרת האוסטרלית איגי אזליה. המיני-אלבום יצא לאור ב-3 באוגוסט 2018 על ידי חברת התקליטים איילנד רקורדס.

עם יציאתו נכנס המיני-אלבום אל המקום ה-13 במצעד האלבומים הדיגיטליים, וה-144 במצעד הבילבורד 200.

## רקע והפקה
המיני-אלבום הופק על ידי ג'ון דיגוויד, ניק מויר, GT, וואליס ליין, ליאי קארי, סמואל ג'ימנז ואריק וויבר. פיצ'פורק סקרו את המיני-אלבום והעניקו לו ציון של 4.3 מתוך 10 בסך הכול. אולמיוזיק סקרו אותו גם כן, והעניקו לו שלושה כוכבי זהב.

במקור, היה צריך לצאת אלבומה השני של אזליה, Digital Distortion אך לאחר מספר רב של דחיות הוחלט כי המיני-אלבום יופץ במקומו. בנוסף לכך, היה צריך "Savior" לתפקד כסינגל הראשון מתוך המיני-אלבום, ולבסוף לא צורף אליו ולא יצא כסינגל מתוכו.

## רשימת רצועות

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:אלבומי וידאו מ-2018
קטגוריה:מיני-אלבומים מ-2018
קטגוריה:אלבומי איגי אזליה
קטגוריה:אלבומי וידאו באנגלית
קטגוריה:מיני-אלבומים באנגלית
קטגוריה:אלבומים שהופקו על ידי רוני ג'יי
קטגוריה:מיני-אלבומי חברת איילנד רקורדס
פירמיקוס מטרנוס

**יוליוס פירמיקוס מטרנוס** (בלטינית: **Iulius Firmicus Maternus**) היה סופר לטיני ואסטרולוג חשוב, שקיבל חינוך קלאסי פגני שעשה אותו בקי ביוונית עתיקה. הוא חי בתקופת שלטונו של הקיסר קונסטנטינוס (306–337 לספירה) ויורשיו. הקריירה המשולשת שלו עשתה אותו לעורך דין ציבורי, אסטרולוג, ובסופו של דבר לאפולוגיסט נוצרי .

## חייו וחיבוריו
משפט הסיום של כתב היד היחיד ששרד של חיבורו "על שגיאתן של דתות מחללות קודש" (De errore profanarum religionum) מציין את שמו: "Iulius Firmicus Maternus V[ir] C[larissimus]", ובכך מזהה אותו כחבר הסנאט הרומי. הוא היה גם מחברו של הטקסט המפורט ביותר על אסטרולוגיה רומית, "שמונה ספרים על אסטרולוגיה" (Matheseos libri octo), שנכתב בשנים 334–337 לערך, שכתבי יד שלו מזהים אותו גם כ-"Iunior" ו"סיקולוס" ("מסיקיליה"). המכתש הירחי  פירמיקוס  נקרא כך לכבודו.

ה"מתסאוס" (Matheseos) הוקדש למושל קמפאניה, לוליאנוס מאווריטוס , שהידע שלו בנושא העניק השראה לפירמיקוס. הוא עודד אותו ותמך בו בעת שחיבר את המדריך הזה. זהו אחד המדריכים המפורטים האחרונים על אסטרולוגיה "מדעית", שהיה נפוץ במערב לפני הופעתם של טקסטים ערביים במאה ה-12. אוגוסטינוס, שנמשך לאסטרולוגיה בנעוריו באמצע המאה ה-4, מחה קשות נגד הכפירות של המחקר, בין היתר על בסיס השקפתו כי הצמחים היו אלוהיים, אך גם בשל סיבות רציונליות, כמו למשל הקריירות הסוטות זו מזו אצל תאומים.

פירמיקוס מזכיר בחיבורו האסטרולוגי ארבע פעמים את אברהם כסמכות אסטרולוגית, כאשר בראשונה מביניהן הוא מציין את שמו לצד סופרים אסטרולוגים ידועים.

סביב שנת 346 הוא חיבר את "על שגיאתן של דתות", אותו הקדיש לקיסרים השותפים קונסטנטיוס השני וקונסטנס , בניו של קונסטנטינוס. החיבור שרד. פירמיקוס לועג בו לאמונות והטקסים הדתיים של פגנים ומפציר בקיסר לבער את הדתות הישנות כמשימה קדושה שתתוגמל על ידי אלוהים. בחלק הראשון (פרקים 1–17) הוא תוקף את המטרות השקריות של הפולחן בקרב הכתות המזרחיות; בחלק השני (פרקים 18–29) הוא דן במספר ביטויים וטקסים הקשורים בכתות המסתורין היווניות-רומיות , בתשומת לב ועוינות מיוחדת כלפי מעשים הומוסקסואליים לכאורה.

עבור הקוראים במאה ה-19, החיבור "על שגיאתן של דתות" סיפק ניגוד כה חריף לספרו של פירמיקוס על אסטרולוגיה ("מתסאוס"), עד ששני החיבורים יוחסו בדרך כלל לסופרים שונים. אלא שקליפורד הרשל מור (Clifford Herschel Moore) זיהה את מחברו היחיד של שני החיבורים, באמצעות בחירות אופייניות של אוצר מילים ותחביר, בעבודת גמר בפיקוחו של אדוארד וולפלין . תאודור מומזן הראה כי ה"מתסאוס" נתחבר בשנת 336 ולא ב-354, כפי שנטען קודם לכן, ובכך הקדים את החיבור הזה לזמן מוקדם יותר מזה של "שגיאתן של דתות". קוראים מודרניים הסבורים שאסטרולוגיה סותרת את הנצרות הקדומה, טוענים כי הוא נכתב לפני שפירמיקוס המיר את דתו לנצרות.

החיבור הנוצרי שמור בכתב יד יחיד מביבליותקה פלטינה , כיום בספריית הוותיקן. הוא נדפס לראשונה בשטרסבורג בשנת 1562 ומאז הודפס שוב מספר פעמים, הן בנפרד והן בשילוב עם כתביהם המרובים של מרקוס מינוקיוס פליקס, קיפריאנוס או ארנוביוס הצעיר .

## קישורים חיצוניים

* David McCann, '''Julius Firmicus Maternus''' : Profile of a Roman Astrologer

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אסטרולוגים
קטגוריה:נוצרים
קטגוריה:סופרים רומאים
קטגוריה:אישים שחיו במאה ה-4
אגם פטרישה (ויסקונסין)

**אגם פטרישה** (באנגלית: **Patricia Lake**) הוא אגם הממוקם על הגבול בין מחוז אוניידה ומחוז וילאס, במדינת ויסקונסין שבארצות הברית.

שטחו של האגם 0.17 קמ"ר (117 דונמים), ועומקו המרבי 7 מטרים.

האגם ממוקם צפונית מערבית לאגם קאוואגווסאגה (Kawaguesaga).

## תיירות
האגם משמש לדיג, אולם אין אליו דרכי גישה, ושיט בסירות ממונעות באגם אסור. ניתן לדוג באגם דגי זאב נהרות צפוני, בס, וחמנוניים.

לחופיו הדרומיים של האגם אתרי מחנאות.

## קישורים חיצוניים

* אגם פטרישה באתר ממשלת ויסקונסין
* תצלום לוויין ומזג אוויר עדכני באגם פטרישה
* אגם פטרישה באתר travelwisconsin

## הערות שוליים

פטרישה
חוקרת מקרי המוות

**חוקרת מקרי המוות** (באנגלית: **The Coroner**) היא סדרת דרמה בריטית של BBC Birmingham, בכיכובה של קלייר גוס בתפקיד ג'יין קנדי, חוקרת מקרי מוות המוצבת בעיירת חוף בדרום דבון. מאט ברדוק מככב לצדה בתפקיד סמל בילוש דייווי היגינס.

הסדרה כוללת עשרים פרקים ששודרו בשתי עונות. ב-2 במרץ 2017 הכריזה רשת ה-BBC שלא מתוכננות עונות נוספות.

## תקציר העלילה
ג'יין קנדי חוזרת לעיירה לייטהייבן בתפקיד חוקרת מקרי המוות (coroner). היא עובדת בשיתוף פעולה עם דייווי היגינס, סמל בילוש במשטרת סאות' דארט. השניים היו נאהבים בצעירותם עד שהוא שבר את ליבה. הם חוקרים כל מקרה רצח פתאומי, אלים ובלתי מוסבר במחוז סאות האמס שבדרום דבון.

דמויות נוספות בסדרה הן: בת', בתה בן ה-15 של ג'יין קנדי; אמה ג'ודית; החבר של ג'ודית מיק סטורוק; וקלינט הולמן פקיד במשרד החוקרת.

## צוות השחקנים
* קלייר גוס – ג'יין קנדי, חוקרת מקרי המוות
* מאט ברדוק – דייווי היגינס, סמל בילוש
* ביטי אדני – ג'ודית קנדי, אמה של ג'יין
* איוואן קיי – מיק סטורוק, הבעלים של הפאב "The Black Dog"
* אוליבר גום – קלינט הולמן, פקיד במשרד חוקר מקרי המוות
* גרייס הוג-רובינסון – בת' קנדי, בתה של ג'יין

## הפקה
לפי ה-BBC, הסדרה אינה מבוססת על רבי המכר של מ ר הול ובהם "The Coroner". הול ציין שהוא אינו מאושר מ"הדמיון הרב", אבל ב-BBC אמרו שכל דמיון לספריו - אודות עורכת דין בת ארבעים ומשהו, שחוזרת למערב המדינה אחרי מערכת יחסים כושלת לתפקיד חוקרת מקרי המוות - הוא מקרי בלבד.

משרדי ההפקה מוקמו ברטינגטון ושם צולמו חלק מסצנות הפנים. הצילומים החלו באפריל 2015 ונמשכו 15 שבועות. כל שני פרקים היו עם אותו במאי, עוזר הבמאי ומנהל צילומים.

אתרי הצילום כללו את הופ קוב, דרטמות', טורקי (אנגליה), וברודסנד ביץ'.

The Old Custom House Bayards Cove Dartmouth Devon.JPG|בית המכס הישן בבייארד קוב
The Crooked Spaniards public house, Cargreen.jpg|Crooked Spaniards המבנה ששימש לצילומי הפאב
Gribbin Tower - geograph.org.uk - 1239648.jpg|מגדל גריבן בגריבן הד


## קישורים חיצוניים
* 

* "חוקרת מקרי המוות" באתר BBC Programmes

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:סדרות משטרה ופשע
אגם פטרישה (אלברטה)

**אגם פטרישה** (באנגלית: **Patricia Lake**) הוא אגם בשטח הפארק הלאומי ג'ספר, בפרובינציית אלברטה שבקנדה. האגם ממוקם ליד העיירה ג'ספר, ונקרא על שם פטרישיה, נסיכת קונוט, נכדתה של המלכה ויקטוריה.

## פרויקט חבקוק

חלק מהניסויים של פרויקט חבקוק במהלך מלחמת העולם השנייה - תוכנית לבנות נושאת מטוסים שאינה ניתנת להטבעה, מחומר בנייה מורכב עשוי קרח ונסורת בשם "פייקריט", נערכו באגם פטרישה.

הניסויים הראשונים נערכו באגם לואיז. ובינואר 1943, הוחלט על ניסוי אב הטיפוס באגם פטרישה. אב הטיפוס המתוכנן היה אמור להיות באורך של 60 מטרים (עשירית מאורכו של הכלי המתוכנן).

האגם נבחר בשל טמפרטורת המים הנמוכה (הספינה הנבנית עשויה מקרח), וכן בשל היותו מקושר בקווי רכבת המצויים בג'ספר, וכן באזור היו ממוקמים מתקני צבא אחרים. מרוחק, באזור זה כבר היה אימון צבאי מעורבות באזור, כמו הסוואה. בנוסף התגוררו באזור קהילות מנוניטים ודוחובורים אשר היו סרבני מצפון, ולכן לא התגייסו לצבא מחד, אך יכלו לעבוד בפרויקט מאידך (וכך לתרום לפרויקט המלחמתי).

הפייקריט הוא שילוב של קרח, נסורת, המתוחזקים על ידי קירור. במסגרת הניסוי החלו במרץ 1943 לבנות דגם ספינה תוך שימוש בקרח רגיל, בחלקו טבעי ובחלקו בקירור. בניית הדגם כללה בניית בקתת עץ על האגם הקפוא, בה הותקנו גופי קירור, וסביבה נבנה קיר קרח. המבנה נוסר מהאגם, והמשיך לצוף עליו. הקירור כובה בחודש יוני (וגופי הקירור נלקחו ממנו), והמבנה החל להימס, ורק לקראת ספטמבר שקע.

בצלילה שנערכה בשנות ה-70 של המאה ה-20 נמצאו השרידים של בקתת העץ, ובסמוך להם, לחוף האגם הוצב שלט המציין כי מדובר בניסוי מתקופת מלחמת העולם השנייה.

## תיירות
שבילי הליכה מקשרים בין אגם פטרישה לעיירה ג'ספר, ולאתרי תיירות סמוכים אחרים: אגם פירמיד והר פירמיד.

האגם מהווה אתר מחנאות ונופש, וכן אתר דיג, שיט בסירות ובקיאקים ואתר צלילה.

## קישורים חיצוניים

* אגם פטרישה באתר פארקי קנדה
* אגם פטרישה באתר todocanada
* אגם פטרישה באתר explorejasper
* מסלולי ההליכה סביב אגם פטרישה באתר alltrails
* מסלולי הליכה בפארק הלאומי ג'ספר באתר פארקי קנדה
* מדריך לדייגים באגם פטרישה  באתר albertafishingguide
* מדריך לצוללים באגם פטרישה באתר divermag
;פרויקט חבקוק
* תצלומי הקמת אב הטיפוס של פרויקט חבקוק
* תיאור פרויקט חבקוק - בדיקת אב הטיפוס באגם פטרישה
* וידאו של צלילה לשרידי החבקוק

## הערות שוליים

פטרישה
פטרישה
חבקוק
פורטוגל באירוויזיון לרוקדים צעירים

**[[פורטוגל]] השתתפה בתחרות [[האירוויזיון לרוקדים צעירים]]** 4 פעמים, ב-1989, ב-1991, ב-2011 וב-2017.

## הרקדנים והריקודים שייצגו את פורטוגל באירוויזיון לרוקדים צעירים

## ראו גם
* האירוויזיון לרוקדים צעירים
* פורטוגל באירוויזיון

## קישורים חיצוניים
* Eurovision Young Dancers

קטגוריה:אירוויזיון לרוקדים צעירים
קטגוריה:פורטוגל: תרבות
מתחם אנרג'י

**מתחם אנרג'י** הוא מתחם הכולל משרדים ומרכז מסחרי בחדרה. המתחם נמצא בבעלות חברת "אמירי גן".

## פעילות
מתחם אנרג'י הוא חלק מתוכנית הבניין העירונית שמספרה חד/1300. המתחם נבנה על אדמות אגרובנק, בשטח שבין תחנת הרכבת חדרה – מערב לכביש 2 וגבעת אולגה, ודרומית לשכונת וויצמן במערב העיר חדרה. בניית המתחם החלה בשנת 2015 והשלב הראשון במתחם שהוא המרכז המסחרי "מול החוף וילג'" הסתיים ב-2018.

המתחם כולל מרכז קניות גדול הכולל כשלוש קומות ובעתיד יכלול ארבעה מגדלי משרדים.

בניית מגדלי המשרדים החלה בשנת 2019.

## מול החוף וילג'
מול החוף וילג' הוא החלק המסחרי של המתחם וכעת החלק היחיד במתחם שנפתח ובנייתו הסתיימה באופן חלקי.
המרכז המסחרי כולל מעל ל-100 חניות בשתי קומות מסחריות, בריכת גלישה, ומתחם מזון הפתוח עד השעות הקטנות של הלילה. חניון המתחם כולל כ-1600 מקומות חנייה בשלושה מפלסים.
המרכז המסחרי אינו פתוח בשבת ונמתחה ביקורת על כך מטעם הציבור החילוני בעיר.

## נגישות
בתחילת דרכו של המתחם הנגישות למתחם הייתה ברכב פרטי בלבד פרט לקו אוטובוס פנימי שמספרו 1 הנכנס למתחם 7 פעמים ביום שעודנו פעיל.

בנובמבר 2019 החל לפעול במתחם חניון חנה וסע הכולל קו אוטובוס בתדירות גבוהה לתל אביב. בנוסף החלו מספר קווי אוטובוס מתל אביב ונתניה לעצור בסמוך למתחם בכיוון צפונה בלבד. בפברואר 2020 נוסף קו אוטובוס פנימי נוסף אשר עובר בסמוך למתחם בשעות העומס.

בשנת 2021 נבנה גשר להולכי רגל שיקשר את המתחם אל תחנת הרכבת.

## קישורים חיצוניים
* 
* 
* 
* 
* 

## הערות שוליים

חדרה
קטגוריה:חדרה: מבנים
קטגוריה:חדרה: כלכלה
רכס טרנסטייל

**רכס טרנסטייל **או **מצוק טרנסטייל** (באנגלית: **Turnstile Ridge**; מילולית "רכס מחסום כניסה מסתובב") הוא רכס הרים בקצהו הצפוני של רכס בריטניה באנטארקטיקה.

אורכו של הרכס 17 קילומטרים, והוא מצוי 6 קילומטרים צפונית לנונאטאק וסטהייבן.

## היסטוריה
### מקור השם
שמו של הרכס ניתן לו על ידי משלחת קרחון דרווין, שהייתה חלק מהמשלחת הטראנס-אנטארקטית של חבר העמים הבריטי, בשנת 1957.

הרכס נקרא בשם זה מאחר שהשלג שהועף ברוחות העזות הזכיר למשלחת מחסום כניסה מסתובב.

## קישורים חיצוניים
* רכס טרנסטייל באתר הסקר הגאולוגי של ארצות הברית
* מפות רכס טרנסטייל  באתר הסקר הגאולוגי של ארצות הברית
* רכס טרנסטייל באתר הגאזט האנטארקטי של ממשלת אוסטרליה
* מפת רכס טרנסטייל באתר ממשלת אוסטרליה

## הערות שוליים

טרנסטייל
ג'ורג'טאון (אסנשן)

**ג'ורג'טאון** (באנגלית: **Georgetown**) היא עיר הבירה של האי אסנשן, חלק מהטריטוריה הבריטית שמעבר לים: סנט הלנה, אסנשן וטריסטן דה קונה . העיר ממוקמת בחופו המערבי של האי.

בעיר מתגוררת כמחצית מאוכלוסיית האי אסנשן.

העיר נוסדה ב-1815 בידי הצי המלכותי הבריטי ונקראה על שם ג'ורג' השלישי, מלך הממלכה המאוחדת.

## קישורים חיצוניים

קטגוריה:ערי בירה
קטגוריה:אסנשן
נונאטאק וסטהייבן

**נונאטאק וסטהייבן** (באנגלית: **Westhaven Nunatak**) הוא נונאטאק מתנשא, הממוקם ברכס בריטניה שבאנטארקטיקה, 6 קילומטרים דרומית לרכס טרנסטייל.

הנונאטאק הוא ההר המערבי ביותר ברכס בריטניה.

גובהו של נונאטאק וסטהייבן 2,240 מטרים מעל פני הים.

## היסטוריה
### גילוי הנונאטאק ומקור שמו

הנונאטאק התגלה לראשונה מן האוויר על ידי ג'י. ר. קליידון מחיל האוויר המלכותי של ניו זילנד, אשר נתן לנונאטאק את שמו (בשל מיקומו במערב הרכס).

הנונאטאק מופה ונחקר על הקרקע לראשונה על ידי משלחת קרחון דרווין, שהייתה חלק מהמשלחת הטראנס-אנטארקטית של חבר העמים הבריטי, בשנת 1957.

## לקריאה נוספת
• **[https://books.google.co.il/books?id=uAY4AAAAIAAJ&pg=PA844&lpg=PA844&dq=%22Westhaven+Nunatak%22&source=bl&ots=CzQRKWQZQf&sig=3fPP6fja0hSpmmZp6kmgSnNZtb4&hl=en&sa=X&ved=2ahUKEwiyi6LezvLdAhVmlIsKHWvAAYIQ6AEwB3oECAQQAQ#v=onepage&q=%22Westhaven%20Nunatak%22&f=false New Zealand Journal of Geology and Geophysics]**, Dec 1962, PP 844, 847

• Alessandro Capra, Reinhard Dietrich, **[https://books.google.co.il/books?id=cisZg4uXDaUC&pg=PA28&lpg=PA28&dq=%22Westhaven+Nunatak%22&source=bl&ots=pObLwsfmN_&sig=vJ_6EVk_-T-hOEOxybJ3oQpf31s&hl=en&sa=X&ved=2ahUKEwjEqr7szvLdAhWnpYsKHWU0BnE4ChDoATAAegQICBAB#v=onepage&q=%22Westhaven%20Nunatak%22&f=false Geodetic and Geophysical Observations in Antarctica: An Overview in the IPY Prespective]**, PP 17, 28

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA380&lpg=PA380&dq=%22Westhaven+Nunatak%22&source=bl&ots=PEnqqXvgXD&sig=ZUT6NWB2mA0uNQYJHlnpU0ieySU&hl=en&sa=X&ved=2ahUKEwjEqr7szvLdAhWnpYsKHWU0BnE4ChDoATABegQICRAB#v=onepage&q=%22Westhaven%20Nunatak%22&f=false The Transantarctic Mountains: Rocks, Ice, Meteorites and Water]**, PP 298, 392

• I.B. Campbell, G.G.C. Claridge, **[https://books.google.co.il/books?id=WfhG-Qxz8psC&pg=PA192&lpg=PA192&dq=%22Westhaven+Nunatak%22&source=bl&ots=Nyo227u-GY&sig=gMu9ousgAN4Q6qiis6dvRc2FSfA&hl=en&sa=X&ved=2ahUKEwjEqr7szvLdAhWnpYsKHWU0BnE4ChDoATADegQIBhAB#v=onepage&q=%22Westhaven%20Nunatak%22&f=false Antarctica: Soils, Weathering Processes and Environment]**, P 192

## קישורים חיצוניים
* נונאטאק וסטהייבן באתר הסקר הגאולוגי של ארצות הברית
* נונאטאק וסטהייבן באתר הגאזט האנטארקטי של ממשלת אוסטרליה
* נונאטאק וסטהייבן באתר הגאזט האנטארקטי SCAR של ממשלת אוסטרליה
* תצלום לוויין של נונאטאק וסטהייבן
* נתונים גאולוגיים והרכב הקרקע של הנונאטאק
* 

## הערות שוליים

וסטהייבן
וסטהייבן
ג'קי אפיה

**ג'קי אגיימנג אפיה** (באנגלית: **Jackie** **Agyemang Appiah**; נולדה ב-5 בדצמבר 1983) היא שחקנית גנאית-קנדית. עבור עבודתה כשחקנית, היא זכתה במספר פרסים ומועמדויות, כולל פרסים עבור השחקנית הטובה ביותר ב-2010 בפרסי האקדמיה האפריקאית לקולנוע; ופרס שחקנית המשנה הטובה ביותר בפרסי האקדמיה בשנת 2007.

## ביוגרפיה
אפיה היא הצעירה מבין חמישה ילדים. היא נולדה ב-טורונטו וחייתה בשנותיה הראשונות בקנדה, ואז עברה לגאנה עם אמה בגיל 10. אביה נשאר בקנדה.

## קריירה
אפיה התחילה את הקריירה שלה כשחקנית כשאדוארד סדו ג'וניור, התסריטאי של סדרת הטלוויזיה *Things We Do For Love* הזמין אותה לגלם את תפקיד אניונאם בלאגוג'י. היא המשיכה לתפקידים נוספים בטלוויזיה בסדרות *Tentacles*, *Games People Play*, *Sun-city *ועוד. עם הפופולריות הגדלה שלה, היא גם שיחקה במספר סרטים גנאים.

### פריצה לנוליווד
בשל תפקידיה הקולנועיים, ביניהם *Beyoncé - The President Daughter*, Princess *Tyra*, *Passion of the Soul*, *Pretty Queen*, *The Prince's Bride*, *The King is Mine* ו-*The Perfect Picture*, אפיה כבר הייתה מוכרת בנוליווד. הפריצה שלה שם הביאה אותה לתפקידים גם בתעשיית הסרטים הגדולה של אפריקה, ובין הסרטים הבולטים שהשתתפה בהם כלולים *Black Soul* ו-*Bitter Blessing*, לצד השחקן רמזי נואה, ואת *My Last Wedding,* לצד שחקן נוליווד אמקה אייק.

בשנת 2013 היא זכתה בפרס השחקנית הבינלאומית הטובה ביותר בטקס פרסי שחקני המסך של פפירוס מגזין (PAMSAA) שנערך בעיר אבוג'ה.

## פרסים

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות קולנוע וטלוויזיה גנאיות
קטגוריה:קנדיות שנולדו ב-1983
קטגוריה:קנדים שנולדו ב-1983
משה אברבנאל

**משה אברבנאל** (25 בפברואר 1882 - 10 באוגוסט 1961) היה יוזם ומייסד ראינוע עדן, בית הראינוע הראשון של תל אביב.

## קורות חיים
משה אברבנאל נולד בליוזנה שבפלך מוהילב לחיים, שהיה סוחר בקרמנצ'וג. משפחת אביו התייחסה למגורשי ספרד וצאצאיו של דון יצחק אברבנאל, ומשפחת אמו הייתה ממשפחתו של האדמו"ר רבי שניאור זלמן מלאדי, אבי חסידות חב"ד. בילדותו למד בחדר מסורתי ואחר כך בבית ספר.

בין השנים 1902–1912 היה סוחר ותעשיין אריגים ברוסיה, ובשנת 1913 עלה לארץ ישראל והשתקע ב-1914 בתל אביב. הוא בנה את ביתו ברחוב הגלבוע 3 בעיר.

מיד עם הגיעו לארץ ישראל הציע להקים בתל אביב הקטנה בית סינמטוגרף (ראינוע). הייתה לכך התנגדות בוועד תל אביב, אך מעטים תמכו ברעיון, ואחד מהם - מרדכי וייסר - נכנס לשותפות עם אברבנאל, וכך הצליח להוציא את תוכניתו לפועל ולהקים את ראינוע "עדן". את השם "עדן" נתן הסופר ש. בן-ציון, שהיה חברו הטוב של מרדכי וייסר. ב-1913 קיבלו מוועד תל אביב זיכיון בלעדי להפעילו למשך 13 שנים. הראינוע נחנך בסרט 'ימי פומפיאה האחרונים'.

לאחר פטירת וייסר המשיך אברבנאל בשותפות עם בנו משה, ומאוחר יותר הפעיל עמו בשותפות את קזינו גלי אביב, מבנה מיוחד שעמד על כלונסאות בחוף הים מעל המים.

אברבנאל נפטר ביום חמישי 10 באוגוסט 1961 בבית החולים איכילוב ונקבר למחרת היום בבית הקברות קריית שאול בתל אביב.

אחד מנכדיו הוא עודד אברבנאל (1925-2022), מראשוני חיל האוויר הישראלי ומבכירי טייסי אל על בשנות ה-70 של המאה ה-20.

## לקריאה נוספת
* 'אברבנאל, משה', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 21. 

## קישורים חיצוניים
*קַדְמַת "עֵדֶן" - פרקים מהגדת בית הקולנוע הראשון בתל אביב
* 
* 

## הערות שוליים

קטגוריה:ישראלים ילידי האימפריה הרוסית
קטגוריה:אנשי עסקים יהודים רוסים
קטגוריה:אנשי עסקים ביישוב
קטגוריה:אנשי העלייה השנייה
קטגוריה:תל אביב-יפו: אישים
קטגוריה:היישוב: קולנוע
קטגוריה:נווה צדק: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1882
קטגוריה:ישראלים שנפטרו ב-1961
ארטיום לובוב

**ארטיום לובוב** (ברוסית: **Артём Лобов**; נולד ב-11 באוגוסט 1986 בגורקי, רוסיה הסובייטית, ברית המועצות) הוא אמן לחימה מעורבת רוסי-אירי מקצועני המתחרה במשקל נוצה באליפות הלחימה האולטימטיבית. מתחרה באופן מקצועני מאז 2010 כחבר בצוות "הלוחם האולטימטיבי: צוות מקגרגור נגד צוות פאבר" והוא גם התחרה ב-ACB, כמו גם בארגוני ההיאבקות הבריטים. הוא חי בדבלין וחבר בצוות SBG אירלנד.

חברו הטוב של קונור מקגרגור.

## אליפויות והישגים
### אמנויות לחימה משולבות
* **[[אליפות הלחימה האולטימטיבית]]**
** קרב הלילה (פעם אחת) נגד קאב סוונסון

## קישורים חיצוניים
* 

קטגוריה:לוחמי אמנויות לחימה משולבות
קטגוריה:אמני לחימה רוסים
קטגוריה:רוסים שנולדו ב-1988
בית כהן-שרת

**בית כהן-שרת** הוא מבנה שהוקם בשנת 1933 בשכונת תל בנימין ברמת גן כביתם של יהודית והיינריך (חירם) כהן ושימש בין השנים 1949–1953 כביתו של ראש הממשלה השני, משה שרת. הבית מיועד לשימור על ידי עיריית רמת גן.

בשנת 2022 שימש המקום אתר צילום של הסרט גן קופים, בבימויו של אבי נשר. בסרט מוצג המבנה כביתו של גיבור העלילה הסופר אמיתי קריב (המגולם על ידי השחקן אדיר מילר).

## תיאור הבית
הבית בן שתי הקומות נבנה בסגנון הבינלאומי ובהשפעה הקוביסטית על ידי האדריכלית ג'ניה אוורבוך, מחלוצות האדריכלות הבינלאומית בישראל.

התפיסה הקוביסטית ייחודית בשליטה בבית, שאינה רק בחזית הבית, אלא גם בעיצוב הפנים הפונקציונלי ועיצוב הנוף והגינה, הכוללת בריכות נוי ומזרקה.

## היסטוריה
הוקם ב-1933 בשכונת תל בנימין ברמת-גן עבור הזוג יהודית, נכדתו של אהרן שלוש, והיינריך (חירם) כהן, בנקאי ידוע מתל אביב, ממייסדי העיר נהריה ומייסד תנועת הצופים ברמת גן. הזוג בחר לעבור לשכונת תל בנימין הכפרית כדי להתרחק מהרעש בתל אביב, בה הייתה בבעלותם חנות הכלבו ״חפצי בה״ שהייתה באותם ימים הגדולה בארץ. הבית היה אחד מעשרת הבתים הראשונים שהוקמו בשכונה.

בשנת 1949 נרכשה הווילה על ידי רשויות מדינת ישראל עבור שר החוץ משה שרת שעבר להתגורר במבנה, באותה תקופה התגוררו באותה שכונה ובסמיכות לבית שגרירים רבים, ביניהם שגריר ארצות הברית הראשון, ג'יימס מקדונלד. בשנת 1953 לאחר שנבחר שרת לכהן כראש הממשלה השני של מדינת ישראל הפך הבית למעונו של שגריר איטליה שהתגורר בו עד 1988, אז עבר לבית אחר בשכונה, מאז נותר הבית נטוש.

ב-2012 נכלל הבית בתוכנית השימור של עיריית רמת גן. ב-2013 אושרה תוכנית שימור והסבה של הבית וצפוי לעבור שיפוץ, במסגרתו יוסב למבנה ציבורי-עירוני להשכלת מבוגרים.

## גלריית תמונות

קובץ:וילה שרת 4.jpg|בית כהן-שרת, לפני קום המדינה
קובץ:Ramat-Gan-Cohen-Sharet-House-39.jpg|חזית הבית הנטוש, 2020
קובץ:Ramat-Gan-Cohen-Sharet-House-49.jpg|מבט לאחורי הבית, 2020
קובץ:Ramat-Gan-Cohen-Sharet-House-61.jpg|פנים הבית, 2020


## לקריאה נוספת

* מרדכי נאור, **משה שרת שלא הכרנו - מדינאי, ראש ממשלה, איש ציבור ואיש ספר**, משרד הביטחון – ההוצאה לאור, 2026, הפרק "'וילה שרת' - אינטרמצו ברמת גן", עמ' 247–254.

## קישורים חיצוניים

## הערות שוליים

קטגוריה:אתרי מורשת במחוז מרכז
כהן-שרת
קטגוריה:משה שרת
קטגוריה:משפחת שלוש
קטגוריה:רמת גן: מבנים לשימור
קטגוריה:רמת גן: מבנים
קטגוריה:תל בנימין
סת' לואו

**סת' לואו** (**Seth Low**; 18 בינואר 1850 – 17 בספטמבר 1916) היה מורה ופוליטיקאי אמריקאי. כיהן כראש עיריית ברוקלין, כנשיא אוניברסיטת קולומביה וכראש עיריית ניו יורק.

## ביוגרפיה
לואו גדל בברוקלין. השלים את השכלתו בשנת 1870 באוניברסיטת קולומביה. בשנת 1880 לואו ובת זוגו אן וורו סקולי, בתו של השופט בבית המשפט העליון של ארצות הברית בנג'מין רובינס קרטיס , לא נולדו להם ילדים ואימצו שלושה ילדים.

#### ראש עיריית ברוקלין (1881–1884)
בשנת 1881 נבחר לואו לתפקיד ראש עיריית ברוקלין. לואו לא המשיך בקדנציה שלישית בשנת 1885, עקב תמיכתו במועמדותו של גרובר קליבלנד בבחירות לנשיאות ארצות הברית 1884 כנגד ג'יימס בליין.

כראש עיריית ברוקלין פעל להקמת בתי ספר חדשים, חלוקת ספרי לימוד לתלמידים. פעל לחיזוק מעמדה של ברוקלין באספה הכללית.

#### נשיא [[אוניברסיטת קולומביה]] (1890–1901)
לאחר כהונתו כראש עיריית ברוקלין, בשנת 1890, קיבל לואו את תפקיד נשיא "קולומביה קולג'", הוא שינה את שמה ל"אוניברסיטת קולומביה", והעביר אותה ממידטאון מנהטן למיקומה הנוכחי במורנינגסייד הייטס .

ב-4 ביולי 1899 היה לואו אחד מנציגי ארצות הברית בוועידת השלום הבינלאומית בהאג, יחד עם אלפרד תייר מהן.

#### [[ראש עיריית ניו יורק]] (1902–1903)
לואו התמודד בבחירות הראשונות לראשות עיריית ניו יורק המאוחדת, אך לא נבחר בשל מחלוקת עם טמאני הול.

בבחירות בשנת 1901 נבחר לואו. בבחירות נתמך לואו על ידי הסופר מארק טוויין. והחל בתפקידו מ-1 בינואר 1902. לואו פעל להורדה במיסים ולשיפור במערכת החינוך. לואו התמודד בשנית בבחירות בשנת 1903 ולא נבחר, וסיים את תפקידו ב-31 בדצמבר 1903.

#### חיים מאוחרים
משנת 1907 היה יו"ר אוניברסיטת טסקיגי . בנוסף כיהן כנשיא המכון הארכאולוגי של אמריקה , נשיא הפדרציה האזרחית הלאומית  וכסגן נשיא האקדמיה למדעים של ניו יורק.

באביב 1916 חלה בסרטן, ומת ב-17 בספטמבר 1916.

## קישורים חיצוניים

* 
* 
* 


* Low, Seth, *[[American National Biography]]* 


## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:ראשי עיריית ניו יורק
קטגוריה:נשיאי אוניברסיטת קולומביה
קטגוריה:חברי המפלגה הרפובליקנית (ארצות הברית)
קטגוריה:ברוקלין
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1850
קטגוריה:אמריקאים שנפטרו ב-1916
סנדהמן

**סנדהמן** (בשוודית: **Sandhamn**) הוא יישוב קטן באי סנדון שבאיי סטוקהולם, שוודיה. היישוב ממוקם כ-50 קילומטרים מזרחית לעיר סטוקהולם.

לסנדהמן נמל טבעי מהחשובים באיי סטוקהולם, עם גישה נוחה לבירה השוודית. סנדהמן הוא אתר נופש ימי פופולרי החל משלהי המאה ה-19 ולמרות שמתגוררים בו כמאה תושבים קבועים, מספר התושבים בקיץ מגיע לבין 2,000 ל-3,000. הנמל המקומי יכול לקבל 350 אוניות בו זמנית. באי מתקיימת מדי שנה תחרות השיט 'Gotland runt'  (שוודית: סובב גוטלנד), תחרות השיט היוקרתית ביותר בים הבלטי ומשתתפות בו כ-300 סירות שיט בממוצע.

## היסטוריה
האי סנדון מוזכר לראשונה במסמכים היסטוריים מהמאה ה-13 כשמגנוס השלישי, מלך שוודיה, שלח מכתב ובו תרומה למנזר סנט קלייר בסטוקהולם. עד המאה ה-17 האי ככל הנראה לא היה מיושב ותושבי האיים השכנים השתמשו בו כמרעה. במהלך כהונתו של קרל האחד עשר, מלך שוודיה (1697–1660), המעבר הימי בסנדהמן נפתח לייבוא סחורה. עם גדילת ייבוא הסחורה, גדל הצורך בנתבים ובשלהי המאה ה-17 הגיעו המתיישבים הקבועים הראשונים לאי ולסנדהמן בפרט.

באמצע המאה ה-19, לאור גדילת הסחר באזור, מרבית תושבי אקנו (Eknö) השכנה עברו אל סנדהמן ושם השתקעו. במהלך המחצית השנייה של המאה ה-19, התגוררו בסנדהמן 300 תושבים, מה שהפך את סנדהמן לאחד היישובים הגדולים באיי סטוקהולם. באותן שנים הפך היישוב לפופולרי ולאתר נופש עבור בני המעמד הגבוה. בסוף המאה, מועדון היאכטות המלכותי של שוודיה החל לארגן באזור תחרויות שיט עקב קרבתה של סנדהמן לבירה השוודית.

החל משנת 1937 נערכת ביישוב תחרות שיט ליאכטות בשם "Gotland runt"  (שוודית: סובב גוטלנד). מסלול השיוט מתחיל ומסתיים בסנדהמן ובמהלכו מקיפות היאכטות את האי גוטלנד.

## סנדהמן בתרבות הפופולרית
* בסדרת ספרי מילניום, שהפכה לסדרת סרטים, לדמות מרכזית בשם מיקאל בלומקוויסט יש בקתה בסנדהמן אליה הוא מגיע כדי להירגע או לכתוב.
* סדרת הדרמה 'רציחות סנדהמן'  מצולמת באי.

## גלריה

קובץ:Sandhamn February 2013 04.jpg|סנדהמן בתצלום אווירי
קובץ:Sandhamns lotsstation.jpg|תחנת הניתוב של סנדהמן 
קובץ:Sandhamns bageri.jpg|מאפיה בסנדהמן
קובץ:Sandhamns tullhus.JPG|בית המכס של סנדהמן
קובץ:Sandhamns kapell August 2015 02.jpg|קפלה בסנדהמן אשר נבנתה בשנת 1934


## קישורים חיצוניים

* 

## הערות שוליים

קטגוריה:שוודיה: יישובים
On Monday of Last Week

**ביום שני בשבוע שעבר** (באנגלית: **On Monday of Last Week**) הוא סרט מסוגת דרמה משנת 2017 אשר עוקב אחר חייה של, קמרה, אישה ניגרית, במסעה למימוש עצמי. הסרט נכתב ובוים על ידי הבמאית, והמפיקה הגנאית, אקוסואה אדומה אווסו.

הסרט מבוסס על הסיפור *The Thing Around Your Neck On Monday of Last Week* של צ'יממנדה נגוזי אדיצ'יה, סופרת ופמיניסטית ניגרית.

הסרט הוא סרט קצר באורך של 14 דקות.

## שחקנים
* קרין פרסונס  - טרייסי
* פיטר ריני - ניל
* ג'יל שקנר - מארן

## פרסים והוקרה
הסרט היה מועמד לפרס פרס האקדמיה האפריקאית לקולנוע בתור הסרט הקצר הטוב ביותר בשנת 2017, וכן היה מועמד לפרס הסרט הקצר הטוב ביותר בפסטיבל הסרטים הבינלאומי בסיאטל, ב-2018.

## קישורים חיצוניים

## הערות שוליים

קטגוריה:סרטי 2017
תיאור כל העולם ועמיו

**תיאור כל העולם ועמיו** (בלטינית: **Expositio totius mundi et gentium**) הוא סקר גאוגרפי-מסחרי קצר, שנכתב על ידי אזרח אנונימי של האימפריה הביזנטית, שחי בזמן שלטונו של הקיסר קונסטנטיוס השני. המקור היווני, שנתחבר בין השנים 350–362 לספירה, אבד, אולם הגיע לידינו באמצעות שני תרגומים לטיניים שנעשו במהלך המאה ה-6.

החיבור מורכב משלושה חלקים. הראשון (סעיפים 1–21) מתאר ארצות ממזרח לאימפריה הרומית וכולל את המידע הגאוגרפי הכי אגדתי והפחות מדויק. החלק השני (סעיפים 22–62), הארוך ביותר, מתאר את הפרובינקיות של האימפריה ביבשת, ואילו השלישי (סעיפים 63–68) מתאר פרובינקיות באיים.

## המחבר האנונימי
מעט ידוע על המחבר האנונימי של החיבור, אולם רמזים מתוך הטקסט משמשים לאיסוף מידע. יש עיסוק בולט בחיבור במסחר וערי נמל.
הסביבה הכלכלית שולטת בחיבור והמחבר עוסק רבות במוצרים של האדמה והתעשייה, במיוחד בטקסטיל.
הוא מציין 61 ערים, שרק 16 מתוכן נמצאות בחלק המערבי של האימפריה.
נראה כי המחבר הכי קשור לערי סוריה, פיניקיה וארץ ישראל. בדרך כלל מניחים שהמחבר היה יליד סוריה.

גם דתו של המחבר היא תעלומה. בזמן שהוא מזכיר סופרים יוונים רבים (ברוסוס, מנתון, אפולוניוס מסתורי, מנאנדרוס מאפסוס, הרודוטוס ותוקידידס), הוא כמעט ואינו מראה סימן כלשהו להשפעה על ידם, או לחינוך משמעותי כלשהו, וייתכן שרק ידע אודותם באמצעות היכרותו עם החיבור נגד אפיון של יוסף בן מתתיהו, שאותו הוא מכנה "מורה היהודים".

מצד אחד, סביר יותר שיוספוס היה ידוע לנוצרי. הטקסט גם כולל אזכורים מתוך הביבליה וביטויים נוצריים. אלא שהטקסט אינו מראה עניין בכנסיות או באתרים הקדושים המתועדים באיטינראריום  הנוצרי המאוחר יותר, והוא נוטה יותר לציין בעיר משחקים מרתקים, יינות טובים ונשים יפות, בזמן שהוא מציג חיבה ברורה כלפי פולחנים פגניים.

## תרגומים לטיניים
אחד התרגומים ששרדו, שמתוכו נלקח שמו הידוע של החיבור (Expositio totius mundi), כיום אבד גם הוא, אולם נשמר על ידי ז'אק גודפרוי  בהדפסה של הטקסט משנת 1628. תרגום אחר, מתוך כתב יד שהוחזק במנזר בנדיקטי  בקאווה דה טירני , ליד נאפולי, פורסם ב-1831 על ידי אנג'לו מאי  ונושא את השם "תיאור כל העולם" (Descriptio totius mundi). ה-"Descriptio" מקוצר יותר מה-Expositio, אולם הוא כתב היד היחיד הכולל את תחילתו של החיבור.

## ארץ ישראל בחיבור
בין ערי ארץ ישראל, המחבר מציין את קיסריה ומגדיר אותה כעיר מקסימה שופעת בכל דבר. העיר רשומה גם כאחת מערי פיניקיה וסוריה המשתתפות במשחקי הקירקוס, והיא ידועה גם בשל הצגות הפנטומימה שלה. ערים נוספות בארץ ישראל שניתן להן חשיבות בחיבור, הן ניאפוליס (שכם), פתולימאיס (עכו), אלאותרופוליס (בית גוברין), סקיתופוליס (בית שאן) המפורסמת בשל תעשיית הפשתן שלה, יריחו המגדלת את עץ התמר הידוע בשם "ניקוליאה", לוד, עזה ואשקלון המפורסמת בשל מתאבקיה. את עכו ובית גוברין כולל המחבר בין מספר ערים "מצוינות". קיסריה, שכם ולוד "מייצאות ארגמן באיכות גבוהה". כל הערים הללו "ידועות עבור פוריותן בדגן, יין וזיתים, ויש בהן מכל טוב".

## קישורים חיצוניים
* Woodman, J. E., 1964. '''The ''Expositio totius mundi et gentium'': Its Geography and Its Language'''. MA Thesis, The Ohio State University

## הערות שוליים

קטגוריה:גאוגרפים ביזנטים
קטגוריה:ספרות ביזנטית
קטגוריה:ספרות בשפה הלטינית
האלף השלישי

**האלף השלישי** (המילניום השלישי) הוא התקופה שהחלה בשנת 2001 לספירה ותימשך עד שנת 3000 לספירה.

בתחילת האלף עמדה אוכלוסיית העולם על כ-6.057 מיליארד בני אדם.

אלף זה הוא האלף הנוכחי והוא נמצא בתחילתו, כך שמעבר לשני העשורים הראשונים של המאה ה-21, אלף זה הוא נושא למחקר בתחום העתידנות. ואף על פי כן, ישנן מספר תחזיות הניתנות לניבוי.

## אירועים בולטים

* מגפת הקורונה, שהחלה בסין בשנת 2019 שיתקה כלכלתן של מדינות רבות, ונכון לאפריל 2024 גרמה להדבקה של כ־700 מיליון בני אדם ולמותם של כ־7 מיליון בני אדם ברחבי העולם.

## אירועים צפויים ותחזיות

### אירועים אסטרונומיים
#### המאה ה-21
* **12 באוגוסט 2045** – ליקוי חמה מלא ייראה בארצות הברית, במסלול שבין קליפורניה לפלורידה, כאשר חלקים בפלורידה יחוו אותו לאורך 6 דקות – הזמן הארוך ביותר בהיסטוריה של ארצות הברית.
* **יולי 2061** – הופעת שביט האלי, הפעם הקודמת שהופיע הייתה ב-1986.
* **11 בנובמבר 2069** – מעבר כוכב חמה על פני השמש
* **27 באוקטובר 2088** – כוכב חמה יסתיר את צדק בפעם הראשונה מאז 1708, אך הוא יהיה קרוב מאוד לשמש ולכן אי אפשר יהיה להבחין בליקוי בעין בלתי מזוינת.
* **23 בספטמבר 2090** – ליקוי חמה מלא בבריטניה.
* **7 באפריל 2094** – כוכב חמה יסתיר את צדק, אך הוא יהיה קרוב מאוד לשמש ולכן אי אפשר יהיה להבחין בליקוי בעין בלתי מזוינת.

#### המאה ה-22
* **11 בדצמבר 2117** – מעבר נוגה על פני השמש
* **14 בספטמבר 2123** – בשעה 15:28 UTC נוגה תסתיר את צדק.
* **8 בדצמבר 2125** – מעבר נוגה על פני השמש
* **29 ביולי 2126** – בשעה 16:08 UTC כוכב חמה יסתיר את מאדים.
* **3 בדצמבר 2133** – בשעה 14:14 UTC, כוכב חמה יסתיר את נוגה.
* **24 בדצמבר 2197** – הירח של כדור הארץ יסתיר את נפטון.

#### מאות מאוחרות יותר
* **2947** – הגוף הטרנס-נפטוני  ישלים הקפה אחת סביב השמש מאז גילויו בשנת 2018.

### אירועים ביולוגיים
* עד שנת 2100 12% ממיני ציפורים (כ-1,250) שהיו קיימים בתחילת המאה ה-21 צפויים להיכחד או להיות בסכנת הכחדה.
* על פי מחקר של המכון האוקיינוגרפי בוודס הול מינואר 2009, עד שנת 2100 מין הפינגווינים פינגווין קיסרי, אשר אנדמי לאנטארקטיקה, צפוי להיות על סף הכחדה עקב שינויי האקלים.

### תחזיות טכנולוגיות

### תחזיות חברתיות
* בדצמבר 2009 לשכת מפקד האוכלוסין של ארצות הברית העריכה שאוכלוסיית העולם תגיע ל-8.4 מיליארד עד 2030.
* הדמוגרף הצרפתי עמנואל טוד חזה שרמת האוריינות בקרב אוכלוסיית העולם תהיה קרובה ל-100% עד שנת 2030.
* הגרונטולוג אוברי דה גריי חזה שקיים סיכוי של 50/50 שבסביבות שנת 2036 ניתן יהיה לרפא את תהליך ההזדקנות.
* על פי נתוני מחלקת האו"ם לענייני כלכלה וחברה אוכלוסיית העולם צפויה להגיע ל-9.3 מיליארד בני אדם עד שנת 2050.
* הדמוגרף הצרפתי עמנואל טוד חזה ששיעור הגידול באוכלוסיית העולם יהיה 0 בסביבות 2050.
* על פי תחזיות האו"ם בריטניה תהיה המדינה המאוכלסת ביותר באירופה (אולי למעט רוסיה) עד שנת 2050 והמדינה השלישית בגודל כמות המהגרים שבה כנראה באירופה.
* 2050 – סין, ארצות הברית, הודו, ברזיל ומקסיקו יהיו הכלכלות הגדולות בעולם, על פי מחקר של גולדמן זקס.
* על פי נתוני לשכת האוכלוסין של האו"ם תוחלת החיים העולמית ב-2200 צפויה להיות בסביבות 100 שנים במדינות מפותחות ואוכלוסיית העולם תכיל בסביבות כ-8.5 מיליארד בני אדם. האו"ם ציין שהתחזיות הללו יכולות להשתנות באופן מהותי אם יימצאו דרכים להאריך את תוחלת החיים וכמו גם כתוצאה משינויים בשיעור הילודה בעתיד.

## קישורים חיצוניים

## הערות שוליים

*
__noTOC__
פלימות' סובורבן

**פלימות' סובורבן** (באנגלית: **Plymouth Suburban**) הוא מגוון סוגי מכוניות סטיישן מתוצרת חטיבת "פלימות'" בקונצרן הרכב האמריקאי **[[קרייזלר]]** אשר יוצרו בין השנים 1949–1978.

## תצורות
* 2 דלתות + חצי דלת אחורית (החלון האחורי יורד לחלק התחתון של הדלת אשר נפתחת בחלקה התחתון - דור שני).
* 4 דלתות + דלת אחורית (דור ראשון: החלון האחורי מתקפל כלפי מעלה, הדלת נפתחת בחלקה התחתון בלבד, דור שני: החלון האחורי יורד לחלק התחתון של הדלת אשר נפתחת בחלקה התחתון, דור שלישי: דלת אחורית נפתחת לצד או בחלקה התחתון בלבד).

## דור ראשון "פלימות' סובורבן"

* יוצר בין השנים 1949-1955
* מנוע: V8 צילינדרים
* מערכת קירור מנוע: 3.75 גלון
* 2-4 דלתות
* תאוצה בין 0 - 97 קמ"ש היא 24.6 שניות
* מערכת חשמל - 6 וולט, גנרטור - 40 אמפר
* מכל דלק - 64.35 ליטר
* צמיגים: 6.40x15 אינץ'

## דור שני "פלימות' סובורבן"
* יוצר בין השנים 1956-1961
### דגמים "פלימות' סובורבן" - דור שני
* "De Luxe Suburban"
* "Custom Suburban"
* "Sport Suburban"

## דור שלישי "פלימות' סובורבן"

* יוצר בין השנים 1968-1978
* דגמי "פלימות' סובורבן" היוו חלק מדגמי "Fury Suburban"
### דגמי "פלימות' סובורבן"
* "Suburban Wagon"
* "Custom Suburban Wagon "
* "Sport Suburban Wagon"

## תמונות

קובץ:'50s plymouth wagon.JPG | "פלימות' סובורבן", שנת 1950
קובץ:Plymouth Station Wagon 1954 two-door.jpg | "פלימות' סובורבן", שנת 1950
קובץ:1958 Plymouth Wagon (2902570343).jpg| "פלימות' סובורבן", שנת 1958
קובץ:59 Plymouth Suburban (9125315347).jpg | "פלימות' סובורבן", שנת 1959
קובץ:70 Plymouth Custom Suburban (7331364948).jpg | "פלימות' סובורבן קוסטום", שנת 1970
קובץ:70 Plymouth Custom Suburban (7331368792).jpg | "פלימות' סובורבן קוסטום", שנת 1970
קובץ:70 Plymouth Custom Suburban (7339772690).jpg | "פלימות' סובורבן קוסטום", שנת 1970
קובץ:1972 Fury Sport Suburban.jpg | פלימות' פורי ספורט סובורבן, שנת 1972
קובץ:1972 Fury Sport Suburban 2.jpg | פלימות' פורי ספורט סובורבן, שנת 1972


## ראו גם
* קרייזלר
* פלימות' מודל Q
* פלימות' מודל 30U
* פלימות' ניו-פיינר
* פלימות' דה לוקס
* פלימות' פלאזה
* פלימות' ואליאנט
* פלימות' רליאנט
## קישורים חיצוניים

* 
* 
* 
## הערות שוליים

קטגוריה:מכוניות סטיישן
קטגוריה:דגמי מכוניות שהושקו ב-1949
סובורבן
קטגוריה:מכוניות אמריקאיות
בריגדה-גנרל

**בריגדה-גנרל** (בגרמנית: **Brigadegeneral**, בקצרה: **BrigGen**) היא דרגת הגנרל הנמוכה בחשיבותה בצבא הגרמני (הר) ובחיל האוויר הגרמני (הלופטוואפה), והיא מקבילה לדרגת בריגדיר גנרל.

אפשר להשוותה כשוות ערך לדרגת תת-אלוף בצה"ל.
## דרגה
הדרגה היא מקבילה לדרגת OF-6 בנאט"ו, וכן לפלוטילן-אדמירל בדויטשה מרינה, או גנרל-ארזאץ, גנרל-אפותקר, ואדמירל-ארזאץ בשירותי הרפואה של הבונדסוור.

## סימני הדרגה
על דרגות הכתף (צבא היבשה, חיל האוויר) יש כוכב זהב אחד בין שני עלי אלון מוזהבים.

קטגוריה:דרגות צבאיות בגרמניה
רוברט אנדרסון ואן ויק

**רוברט אנדרסון ואן ויק** (באנגלית: **Robert Anderson Van Wyck**; 20 ביוני 1849 – 14 בנובמבר 1918) היה ראש עיריית ניו יורק הראשון, לאחר איחוד הרבעים לעיר אחת.

## ביוגרפיה
גדל בניו יורק. למד באקדמיית וילסון בצפון-קרוליינה. הפסיק את לימודיו בה בטרם סיימו, והמשיך את לימודיו באוניברסיטת קולומביה, בה השלים בשנת 1872 תואר ראשון במשפטים. אחר לימודיו החל לעבוד כעורך דין.

במשך שנים רבות נטל חלק פעיל בענייני המפלגה הדמוקרטית. נבחר לשופט בבית המשפט המחוזי של ניו יורק, ומאוחר יותר אף היה שופט בבית המשפט העליון.

בשנת 1898 החל לכהן בתפקידו כראש עיריית ניו יורק, והיה ראש העיר הראשון לאחר איחוד הרבעים. בתפקידו זה כיהן עד 1901. בתקופת כהונתו פורסם כי חברת הקרח האמריקאית של צ'ארלס ו. מורס  העלתה את מחיר הקרח, בשל בלעדיותה באספקת הקרח, וכי לוואן ויק היה מניות בחברה. בשל כך הוצרך לסיים את תפקידו. מושל ניו יורק תאודור רוזוולט פתח בחקירה, שקבעה כי ואן ויק לא היה מעורב אישית בשערוריית העלאת מחיר הקרח.

בשנת 1906 עבר לפריז, שם חלה ומת ב-14 בינואר 1918 בגיל 69. גופתו הוחזרה לניו יורק, והוא נקבר בבית הקברות וודלאון ברובע הברונקס.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ראשי עיריית ניו יורק
קטגוריה:בוגרי בית הספר למשפטים באוניברסיטת קולומביה
קטגוריה:חברי המפלגה הדמוקרטית (ארצות הברית)
קטגוריה:שופטי בתי המשפט של מדינת ניו יורק
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1849
קטגוריה:אמריקאים שנפטרו ב-1918
הינד רוסתום

**הינד רוסתום** (בערבית: **هند رستم**), שם הבמה של **נרימאן חוסיין מוראד** (12 בנובמבר 1929 – 8 באוגוסט 2011), הייתה שחקנית מצריה, מגדולות השחקניות של עידן הזהב של הקולנוע המצרי. המראה החיצוני שלה הקנה לה את הכינוי "מרילין מונרו של המזרח" (בערבית: **مارلين مونرو الشرق**).
הינד רוסתום כיכבה בלמעלה מ-80 סרטים במהלך הקריירה שלה.

## ביוגרפיה וקריירה מוקדמת
רוסתום נולדה בשכונת מוחרם בכ, באלכסנדריה, מצרים, ב-12 בנובמבר 1929, לאב טורקי ואם ערבייה.
היא התחילה את הקריירה שלה בגיל 16 עם הסרט *פרחים וקוצים*. ההצלחה האמיתית הראשונה שלה הייתה ב-1955, כאשר הבמאי המפורסם חסן אל-אימאם הציע לה תפקיד בסרט *בנות הלילה*. הסרטים המפורסמים בהם השתתפה כוללים את *אבן חמידו *ב-1957; סרטו של יוסף שאהין *תחנת הרכבת* עם פריד שאוקי ב-1958; סרטו של צלאח אבו סיף *נדודי שינה* עם פאתן חמאמה, עומר שריף ורושדי אבאזה ב-1958;* מאבק בנילוס* עם עומר שריף ורושדי אבאזה ב-1959; ו*שאפיקה הילדה הקופטית* בשנת 1963. רוסתום הייתה ידוע כמלכה הפתייניות בקולנוע המצרי, "מרילין מונרו של המזרח (או של הקולנוע המצרי)."

היא החליטה לפרוש ממשחק בשנת 1979, כיוון שרצתה שהקהל יזכור אותה בצעירותה.

רוסתום דחתה הצעה של מיליון לירות מצריות עבור כתיבת הביוגרפיה שלה, בחודש דצמבר 2002. ההצעה הוגשה מטעם ערוץ לוויין מצרי וביקשה לתאר את החיים שלה בסדרת דרמה. היא התבקשה להגיש את ההיסטוריה המלאה של העבר שלה, הישגים, חוויות העבודה עם שחקני עבר בולטים, כגון פריד שאוקי, יוסף שאהין, שכרי סרחאן, ושאדיה. רוסתום אמרה כי סירבה למכור את חייה כאמצעי בידור, כיוון שהחיים האישיים שלה נוגעים לה בלבד ולא לאף אחד אחר. רוסתום הייתה נשואה פעמיים: לחסן רדא, במאי הקולנוע ואבי בתה היחידה, ולמוחמד פיאד, רופא.

## מותה
ב-8 באוגוסט 2011, רוסתום נפטרה בבית החולים אל-מוהנדסין בגיזה בעקבות התקף לב, בגיל 81.

## מבחר מסרטיה

## קישורים חיצוניים

* הינד רוסתום באתר **IMDb**
* הביוגרפיה של הינד רוסתום באתר Bibliotheca Alexandrina
* ריאיון עם הינד רוסתום 
* מאמר בעיתון אל-אהראם 

## הערות שוליים

קטגוריה:שחקניות מצריות
קטגוריה:אלכסנדריה: אישים
קטגוריה:ילידות 1929
קטגוריה:מצרים שנולדו ב-1929
קטגוריה:מצריות שנפטרו ב-2011
קטגוריה:מצרים שנפטרו ב-2011
אלוויס TE 21

**אלוויס TE 21** (באנגלית: **Alvis TE 21**, קרויה גם: **Alvis Three Litre Series III**) היא מכונית ספורט המוגדרת כמכונית סלון, מתוצרת יצרנית הרכב הבריטית **Alvis Car and Engineering Company**  (שם קיצור: "Alvis") אשר יוצרה בין השנים 1963–1966.

סך הכול יוצרו 352 יחידות.

## תצורות "אלוויס TE 21"
* 2 דלתות - סלון.
* 2 דלתות - קבריולה.

## תמונות

קובץ:Alvis 3 Litre TE21 DHC (1964).jpg | "אלוויס TE 21", שנת 1964 - קבריולט 
קובץ:1964 Alvis TE21 in Morges 2013 - Right.jpg  | "אלוויס TE 21", שנת 1964
קובץ:Alvis TE21 Saloon 1965.jpg | "אלוויס TE 21", שנת 1965
קובץ:Alvis (1827460720).jpg | "אלוויס TE 21" 
קובץ:Alvis TE21-Graber-4.jpg | "אלוויס TE 21" דגם "Graber" - קבריולט
קובץ:1964 Alvis TE21 Graber Super in Morges 2013 - Right front (level).jpg | "אלוויס TE 21" דגם "Graber", שנת 1964 
קובץ:1964 Alvis TE21 in Morges 2013 - Front.jpg | "אלוויס TE 21", שנת 1964 
קובץ:Alvis TE-21.jpg | "אלוויס TE 21"
קובץ:1964 Alvis TE21 in Morges 2013 - Engine.jpg | מנוע "אלוויס TE 21", שנת 1964
קובץ:AlvisTE21.jpg | "אלוויס TE 21"


## ראו גם
* אלוויס פיירבירד
* אלוויס TF 21
* אלוויס טקטיקה

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1963
קטגוריה:מכוניות בריטיות
TE 21
שירלי פרימפונג-מנסו

**שירלי פרימפונג-מנסו** (באנגלית: **Shirley** **Frimpong-Manso**; נולדה ב-1977) היא במאית, תסריטאית ומפיקת קולנוע גנאית. היא המייסדת והמנכ"לית של Sparrow Productions, חברת הפקה ופרסום לקולנוע ולטלוויזיה. היא זכתה בפרס הבמאי הטוב ביותר מטעם האקדמיה האפריקאית לקולנוע. פרימפונג-מנסו היא גם מבעלי Sparrow Station, שירות סטרימינג לבידור אפריקאי ה בידור מטעם חברתה ההפקה שלה ומפיקים אפריקאים אחרים. ב-2013 היא דורגה במקום ה-48 ברשימת האנשים המשפיעים ביותר בגאנה של רשת הטלוויזיה E.tv Ghana.

פרימפונג-מנסו מוכרת בתור מי ש"מבקשת להעלות את רמת ההפקה של סרטים בגאנה ובאפריקה על ידי סיפור סיפורים אפריקאים מתקדמים דרך עיניהם של אפריקאים." לדבריה, היא נכנסה לתחום הקולנוע כדי לשנות את האופן שבו גאנה מצטייר]ת בתקשורת. סרטיה ידועים עבור דמויות הנשים "העזות" בהם, נשים אפריקאיות בעלות סוכנות אישית, שיכולות לפרנס ולהוביל חיים מורכבים.

## ביוגרפיה
שמאל|ממוזער|פרסים
פרימפונג-מנסו היא מאזור קוואהו פפיס במזרח גאנה. כבר בתור ילדה היא התעניינה בארגון הצגות, אותן העדיפה על משחקים אחרים. היא סיימה בשנת 2000 את לימודי במכון הלאומי לקולנוע וטלוויזיה, ועבדה בתור שדרנית בתחנת הרדיו Radio Gold, תחנה פרטית באקרה, ואחר כך הקימה את חברת ההפקות שלה, Sparrow Productions, ב-2003.

בעלה ושותפה העסקי הוא קן אטו, ויש להם ילד משותף.

## עבודות
עם המפיקה והשחקנית ג'ולייט אסאנטה, פרימפונג-מנסו הפיקה את תוכנית הטלוויזיה *Heart to Heart* במשך שנתיים, זמן קצר אחרי סיום הלימודי.
היא גם הפיקה את:
* *Different Shades of Blue* - סדרת טלוויזיה על חמש סטודנטיות החיות יחד במעונות באוניברסיטה.
* *Personalities Kitchen* - תוכנית בישול עם ידוענים.
* תחרות היופי "מיס גאנה" - מתוך השנים שהפיקה את התחרות, הגיעו שתי מתחרות לחצי הגמר במיס עולם.

## פילמוגרפיה

## פרסים
* 2010: פרס האקדמיה האפריקאית לקולנוע לבמאי הטוב ביותר של השנה
* 2010: פרס האקדמיה האפריקאית לקולנוע לפסקול הסרט הטוב ביותר, עבור סרטה *A Sting in a Tale*
* 2010: פרס פסטיבל הסרטים הפאן-אפריקאי - פרס הקהל לסרט העלילתי הטוב ביותר עבור *A Sting In A Tale*
* 2014 פרסי הקהל לקולנוע "אפריקה מג'יק" - פרס עורך הווידאו הטוב ביותר, ופרס הבמאי הטוב ביותר

## קישורים חיצוניים

* 

* Sparrow Productions
* Sparrow Productions בפייסבוק
* ראיון ב-BBC World Service שמע (קישור בסוף המאמר)

## הערות שוליים

קטגוריה:במאיות קולנוע גנאיות
קטגוריה:מפיקות קולנוע גנאיות
קטגוריה:ילידות 1977
פרידריך השלישי, רוזן העיר נירנברג

**פרידריך השלישי, רוזן העיר נירנברג** (בגרמנית: **Friedrich III. von Nürnberg**; סביב 1220 – 14 באוגוסט 1297) היה רוזן העיר נירנברג מבית הוהנצולרן בין השנים 1261–1297.

## ביוגרפיה
פרידריך נולד בשנת 1220, לקונרד הראשון, רוזן העיר נירנברג ולאדלהייד מפרונטנהאוזן, בתם של היינריך השני, רוזן פרונטנהאוזן ואדליידה מפליין. בשנת 1248 הוא ירש את שטחי בית הוהנצולרן במערב נירנברג סביב טירת קאדולצבורג, ואת שטחי אנדכס וביירוית, אולם בעקבות כך הוא הסתכסך עם בתי אצולה אחרים, אשר היו להם גם טענות על אדמות אלו. בשנת 1261 מת אביו, ופרידריך הפך לרוזן העיר נירנברג. הוא ניסה לחסל את הפרנקים שהיו הכוח העיקרי באזור, אולם זה גרם להתנגדות אלימה של הבישופים של וירצבורג ובמברג.

בשנת 1273 העניק פרידריך את הקול המכריע עבור חברו רודולף מהבסבורג במהלך הבחירות למלך הרומאים. כפרס אישר רודולף את תוארו, והעניק לו את התואר של נסיך בוחר. בעקבות כך הופקד פרידריך על בית המשפט המלכותי המחוזי של פרנקוניה, נטל חלק במלחמה נגד אל אוטוקאר השני, מלך בוהמיה ואף הצטרפו למאבק בקרב דירנקרוט וידנשפייגן בשנת 1278. באופן ספציפי יותר, היה לו סכסוך טריטוריאלי עם בוהמיה על אגרלאנד, ובעקבות כך הוא סיפח את וונזידל, ארלנגן וארצברג לבית הוהנצולרן.

ב-14 באוגוסט 1297 מת פרידריך, ובנו יוהאן הראשון, רוזן העיר נירנברג ירש את נחלותיו, אולם יוהאן מת בשנת 1300 ללא ילדים, ומשום כך ירש אותו אחיו, בנו הצעיר של פרידריך - פרידריך הרביעי, רוזן העיר נירנברג.

## משפחתו
בשנת 1246 התחתן פרידריך עם אליזבת ממראניה, בתו של אוטו הראשון, דוכס מראניה, ממנה נולדו לו 5 ילדים:
* יוהאן (נרצח ליד נירנברג ב-1262).
* זיגמונד (נרצח ליד נירנברג ב-1262).
* מריה (מתה ב-1299), התחתנה עם לודוויג החמישי, רוזן אטינגן.
* אדלהייד (מתה ב-1307), התחתנה עם היינריך השני, רוזן קסטל.
* אליזבת (מתה ב-1288), התחתנה עם אברהרד השני משליסלברג, ולאחריו התחתנה עם גוטפריד השני מהוהנלוהה.

ב-10 באפריל 1280 התחתן פרידריך בשנית עם הלנה מסקסוניה, בתו של אלברכט הראשון, דוכס סקסוניה והלנה מבראונשווייג-לינבורג, ממנה נולדו לו 3 ילדים:
* יוהאן (1279–1300).
* פרידריך (1287–1332).
* אנה (מתה ב-1355), התחתנה עם אמיך הראשון, רוזן נסאו-הדמאר.

## אילן יוחסין

## קישורים חיצוניים
* www.genealogie-mittelalter.de

קטגוריה:בית הוהנצולרן
קטגוריה:נפטרים ב-1297
סרגיי סרגייביץ' לאפוצ'קין

**סרגיי סרגייביץ' לאפוצ'קין** (ברוסית: **Сергей Сергеевич Лапочкин**; נולד ב-28 באפריל 1981, לנינגרד, ברית המועצות) הוא שופט כדורגל רוסי, בעל רישוי מפיפ"א לשמש כשופט במשחקי ליגת העל הרוסית.

בנו של השופט והמפקח סרגיי קונסטנטינוביץ' לאפוצ'קין.

## קריירה
לאפוצ'קין סיים את לימודיו באוניברסיטה הממלכתית הפדגוגית הרוסית על שם הרצן והחל את קריירת השיפוט שלו בשנת 1995. ב-1998 שימש כעוזר השופט בליגת הכדורגל החובבנית של רוסיה ומאז שנת 2000 — כשופט ראשי. הוא עבד במשחקי ליגת הנוער, הליגה השנייה וליגת המשנה.

הוא משמש כשופט ליגת העל הרוסית מאז 17 באפריל 2011, כששפט במשחק המחזור החמישי "לוקומוטיב מוסקבה" — "וולגה" (ניז'ני נובגורוד). המפגש הסתיים בניצחון המוסקבאים 1-0 כשלאפוצ'קין שלף במהלך המשחק שני כרטיסים צהובים.

ב-27 בנובמבר 2014 שפט במשחק שלב הבתים של הליגה האירופית במשחק של "אסטרה" (מג'ורג'ו, רומניה) נגד "דינמו" (מזאגרב, קרואטיה). המשחק הסתיים בתוצאה 1-0.

## קישורים חיצוניים

* סרגיי לאפוצ'קין באתר מנהלת ליגת העל הרוסית בכדורגל

## הערות שוליים

קטגוריה:סנקט פטרבורג: אישים
קטגוריה:שופטי כדורגל רוסים
קטגוריה:רוסים שנולדו ב-1981
אולימפיאדת השחמט 2018

**[[אולימפיאדת השחמט]] ה-43** אורגנה על ידי פיד"ה והתקיימה בבתומי, שגאורגיה, בין 23 בספטמבר ל-6 באוקטובר 2018 וכללה תחרות פתוחה ותחרות לנשים.

בתחרות הפתוחה סיימה סין במקום הראשון, ארצות הברית במקום השני ורוסיה במקום השלישי. בתחרות לנשים סיימה סין במקום הראשון, אוקראינה במקום השני וגאורגיה במקום השלישי.

נבחרת בולגריה נפסלה מהשתתפות בתחרות. במהלך קונגרס פיד"ה ארקדי דבורקוביץ' נבחר לנשיא החדש של הארגון.

נבחרת ישראל סיימה במקום ה־39 בתחרות הפתוחה ובמקום ה־34 בתחרות הנשים.
## תוצאות התחרות הפתוחה
:
### מדליות אישיות

## נבחרת ישראל
נבחרת ישראל סיימה במקום ה-39, המקום הנמוך ביותר אי פעם מאז תחילת ההשתתפות באולימפיאדות השחמט.

המשתתפים הישראלים הגיעו לתוצאות הבאות:
* בוריס גלפנד  (2580) +2 =4 -4
* מקסים רודשטיין  (2745) +5 =4 -1
* תמיר נבאתי  (2589) +4 =1 -3
* אמיל סוטובסקי  (2618) +3 =3 -1
* איליה סמירין  (2746) +6 =3 -0 - מדליית זהב אישית בלוח עתודה

## תחרות נשים
### תוצאות נבחרות הנשים

### מדליות אישיות

### נבחרת ישראל
באולימפיאדה זו השתתפה נבחרת ישראל שכללה את:
* יוליה שוויגר (2368) 3+,6=,1-
* מרסל אפרוימסקי (2261) 4+,4=,3-
* מאשה קלינובה (2184) 2+,3=,3-
* אולגה גוטמחר (2382) 7+,1=,2-
* מיכל להב (1911) 1+,2=,2-

הנבחרת סיימה במקום ה-34.

## סיכום כולל
בסיום התחרות הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים.

*  סין
*  רוסיה 
*  אוקראינה

## קישורים חיצוניים

* 
* תוצאות מפורטות

קטגוריה:אולימפיאדת שחמט
קטגוריה:תחרויות שחמט ב-2018
קטגוריה:תחרויות שחמט בגאורגיה
קטגוריה:בתומי
קטגוריה:2018 באירופה
קטגוריה:2018 באסיה